**Отчет за 2021г.**

**Постоянен адрес:**

НАРОДНО ЧИТАЛИЩЕ „ПРОСВЕТА 1899”с. Крушовица

Ул.”В. Воденичарски” №17, обл. Враца, общ. Мизия, с. Крушовица – п.к. 3349

Email: prosvetakr@abv.bg

Web: www.prosveta-kr.info

FB: [www.facebook.com/prosvetakr](http://www.facebook.com/prosvetakr)

**Председател, секретар:**

* Цветанка Кирилова Дамянова – председател читалищно настоятелство

GSM-0878584320

* Деница Иванова Петрова - секретар-библиотекар

GSM-0876549971

**1.Брой жители в населеното място към 31.12.2020 год., -** съгласно подадена информация от служба «ГРАО» към Кметство с.Крушовица –

1 444 жители

**2.Брой регистрирани членове, събран членски внос:** 67 регистрирани членове;

**- Извършена пререгистрация на читалището в определения от ЗНЧ срок: –** 15.04.2019год. ,проведени срещи на ЧН – 16.

**3.Дейност**

 Стратегическата цел, която си поставихме за отчетния период беше насочена към съхраняване и модернизиране на читалището като традиционно културно-просветно място, където хората могат да се занимават с творчество, да общуват. В съответствие на заложените цели, Устава, Културния календар,основните насоки в работата на читалището през изминалата година бяха свързани със запазване неговия авторитет и с надграждане на културната дейност чрез:

* поддържане на общодостъпна библиотека и насърчаване на четенето, на културния обмен и организирането на инициативи с иновативен характер;
* опазване и популяризиране на културното многообразие, на нематериалното културно наследство, традициите, фолклора и развитие на техния потенциал;
* създаване на добри условия за художественотворческо реализиране и изявя на действащите към читалището културни формации, състави и школи;
* поддържане и подобряване на материалната база в рамките на предоставената държавна субсидия и собствените финанси;
* разширяване на социалния обхват на читалищната дейност;
* диалог и партньорство с НПО и бизнеса за развитие на културните процеси;
* участия в проекти за устойчиво развитие на дейността и нейното финансово подпомагане;
* модернизиране на читалището като самоуправляваща се организация,

За постигане на своите цели читалището извършва основни дейности като:

1.Урежда и поддържа общодостъпни: библиотека и развитие на библиотечна дейност, читалня, както и създаване и поддържане на електронни информационни мрежи;

2. Развива и подпомага любителското художествено творчество, организира самодейни художествени колективи, устройва концерти и спектакли;

3.Организира школи, кръжоци, курсове, клубове, празненства, концерти, чествания и младежки дейности;

4. Събира и разпространява местния фолклор;

5. Създава своя материална база за провеждане на дейностите;

6. Може да развива допълнителна стопанска дейност, свързваща предмета на основната им дейност, в съответствие с действащото законодателство, като използват приходите от нея за постигане определените в устава им цели, и не разпределя печалба;

7. Предоставя компютърни и интернет услуги;

8. Създава и съхранява музейни колекции съгласно закона за културното наследство;

9.Образователна подкрепа за наваксване на учебен материал,предвид създалата се епидемиологична обстановка COVID-19.

**За да постигне своите цели, читалището е планирало и осъществявало дейности в следните направления:**

**А/Библиотечно и информационно обслужване**

Най-традиционната дейност на читалището от създаването му до днес е тази на читалищната библиотека. Днес, тя е пряко зависима от съвременните тенденции да бъде информационен център и част от изградената система на глобални библиотеки, като и да продължи да е място за широк достъп на читатели, желаещи да получат познание. Библиотеката е включена в Регистъра на обществените библиотеки в България.

**- Библиотечен фонд на читалището към 31.12 2021 год.– 12 474 тома**

**- Набавени библиотечни материали - 109 бр. книги, от тях:**

По проект „Българските библиотеки съвременни центрове за четене и информираност 2019 год.“ към Министерство на културата – 91 книги

Закупени – 3 бр.книги

От дарение – 15 бр.книги

**- Брой на абонираните периодични издания** – 1 абонамент:

вестник „Враца днес“

**- Брой на читателски посещения**

-Заети библиотечни документи/регистрирани единици/- 433

-Общ брой посещения- 819

-Брой читателски посещения-307

- Заемна-207

- Читалня-100

- За ползване на компютри -512

**-Степен на автоматизация на библиотеката** – Тя разполага с интернет в читалнята с обособени 3 работни места и предоставя възможност за четене на издания в електронен вариант, един брой мултифункционално устройство, мултимедия и екран. Старае се да приобщи читателите и особено учащите към книгите и ползването на библиотеката за информационен център за знания. В читалнята се предлага освен безплатно ползване на интернет, отпечатване и сканиране на документи.

**Б/ Любителско художествено творчество**

Творческата визия на читалището през 2021г. бе очертана от епидемиологичната обстановка което в голяма степен не даде възможност за осъществяване на всичките инициативи.С решение на настоятелството са определени следните колективи.

**-Постоянно действащи колективи /брой на изявите на всеки от тях/:**

- Дамска вокална група за обработен и изворен фолклор:

 -Група за пресъздаване на обичаи и традиции /брой на изявите/:- 6 участия

 -Детски танцов състав/брой на изявите/: 0

- Група за художествено слово – 9 онлайн участия

**-Временно действащи колективи:**

 - Сатирична група /брой на изявите/:

 - Самодеен театрален състав /брой изяви/

**-Международни, национални и общински участия и награди, спечелени от колективите на любителско художествено творчество –**

Поради епидемиологичната обстановка в страната не са организирани мероприятия.

**В/ Школи по изкуства /вид и брой на участниците във всяка от тях/ - няма**

**Г/Школи за изучаване на чужди езици /вид и брой на участниците във всяка от тях/ -**

* **1 за изучаване на английски език.**

**Д/ Клубове и кръжоци /вид и брой на участниците/**

* Кръжок „Приложни изкуства“
* Клуб „Изворен фолклор“
* Клуб „От раклата на баба“

**Е/Действащи музейни /галерийни/ сбирки – няма**

**Ж/ Работа по проекти – през изминалата бюджетна година Читалищното настоятелство е кандидатствало по 2 /два/ проекта, както следва:**

Недостатъчното финансиране на читалищната дейност е мотивация да се търсят нови възможности за финансиране чрез кандидатстване по подходящи проекти. Кандидатствахме с проекти, както следва:

* Към Министерство на културата по проект „Българските библиотеки съвременни центрове за четене и информираност 2020 год.“ към Министерство на културата за осигуряване на нова литература – одобрен.
* Проект „Активни деца, активни младежи“ – Фондация „Работилница за граждански инициативи “, програма „Ти и ЛИДЛ за по-добър живот“ - одобрен

4.Материална база

**А/ Разгърната площ в кв. м за читалищна дейност.: 1600 кв.м**

**Б/ Брой места в салоните:**

 **-**Голям салон – 250 места, Малък салон – 100 места

 -Разгъната площ на библиотеката в кв.м.: 100 кв.м

В т.ч. заемна за възрастни – кв.м.: 70 кв.м

Читалня – кв.м. : 30 кв.м

Други помещения /вкл. хранилище и коридор/ кв.м. : 35 кв.м

**В/Техническа база**

Техническата база на НЧ „Просвета 1899“ с.Крушовица, отговаря на всички изисквания съгласно разпоредбите на законодателството.

Съхраняването на сградите и изпълнението на всички указания на инспекцията по труда и за пожарна безопасност бяха ежедневна грижа. От съществено значение за успешната читалищна дейност бяха неотложните технически дейности, касаещи поддръжката и подобряване на материалната база.

През отчетната 2021 година са извършени редица поддържащи дейности по отношение на материалната база на читалището. Използвани са собствени средства за закупуване на материали и е наета фирма, чрез която е извършен ремонт на библиотеката при Народно читалище „Просвета 1899“-циклене и лакиране на паркета в двете помещения на библиотеката.

През изтеклата година са закупени нови технически средства –1 брой принтер,2 броя сукмани, 2 броя ризи, 2 броя престилки, 2 броя косичници поради увеличаване състава на певческата група. Закупени са нови дървени рафтове за книгите в библиотеката, закупена е нова дървена маса, която е предназначена за четене на книги в читалнята, закупени са два нови килима за двете ремонтирани помещения в библиотеката, закупени са стиропорени букви от азбуката за позициониране в парковата зона пред читалището. Читалищната институция обезпечава всички културни мероприятия на територията на с.Крушовица.Поддържа се наличната техника по програма „Глобални библиотеки-България“ . Подсигурен е интернет достъп, както и консумативи за техниката.

Към сградата на читалището няма допълнително изградени съоръжения за физически достъп на хора с увреждания.

**5.Субсидирана численост**  -3,14

Цялата тази дейност на читалището за отчетния период не би могла да се осъществи без ръководната, административната и творческа работа на Настоятелството, щатния и хоноруван състав, както и на работата по проекти.

Оперативния екип през периода наброява:

- 1 бр. секретар - библиотекар,

 - 0,5 организатор худ.творческа дейност

 - 1 корепетитор;

-хоноруван персонал – счетоводно обслужване

**6.Общ бюджет на читалището за предходната година** –/2021 год./

40396,45 лв.от тях:

* 36060,00 е размера на субсидията, за финансовата 2021г., съгласно Протокол №1 от 04.02.2021 г.между Община Мизия и НЧ „Просвета 1899“ с.Крушовица
* Наем на земя – 3091,58 лв.
* Проект книги МК – 1244,87 лв.

**7.Управленческа инициатива при стопанисване на читалищната собственост и набиране на собствени приходи.**

Читалището има своята завоювана позиция за работа в подкрепа на общността и през годините е спечелило доверието на хората . Те се уповават на своите корени като национални, социални, културни, образователни и информационни организации и отговорят на предизвикателствата на днешният свят. Работи с всички възрастови групи според техните потребности. Чрез компютърното си оборудване читалището се превръща в модерен център на културата**.**

- популяризиране и възстановка на местните обичаи и традиции пред местното население и други любители на същото;-през настоящата година, въпреки епидемиологичната обстановка, читалището успешно е организирало възстановка на два нови обичая, както следва:

- Еньовден

- Зажънване

като горепосочените са заснети на късометражни филми.

-довършване обзавеждането и оборудването на библиотеката

- организиран е празник с аниматори и почерпка по случай 1 юни- Деня на детето

- Лятна работа с деца по интереси – работа в екип, социални умения и др. практически дейности полезни за децата;

Приходната част на финансовия бюджет за издръжка на НЧ „Просвета 1899“ с.Крушовица, освен от субсидията от Министерството на културата се допълва от средства получени от арендуване земя /50 дка /членски внос и дарители. Приоритетно Читалищното настоятелство ежегодно заплаща застраховка на сградния фонд, която при евентуални бедствия ще покрие щетите. Предвид криминогенната среда в с.Крушовица, като допълнителна сигурност читалището е обезпечено с 12 /дванадесет/ броя камери. Като допълнителна сигурност част от помещенията са обезпечени и със СОТ.

**-Участия на работещите в читалищата в обучения за повишаване на квалификацията** – през изминалата година секретар библиотекаря е преминал две обучения за повишаване на квалификацията на тема: 1.„Практическо обучение за новоназначени библиотекари” към РБ”Хр.Ботев”гр. Враца.

2. „Редизайн на услуги и пространства в обществената библиотека”

- През изминалия период няма наложени санкции на читалището по чл. 31,32 и 33 от ЗНЧ

**Организиране и участие в празници, фестивали, събори, изложби, творчески вечери, граждански инициативи, спортни занимания и др.- Всички тези състави взеха дейно участие в следните празници:**

06.01.2021г.- Йордановден- онлайн публикация по случай празника

21.01.2021г.- Бабинден –онлайн публикация, раздаване на подаръчета за родените през изминалата година деца и поздравителни адреси за техните родители, литературно-музикална програма, поздравителни адреси за пенсионирани акушерки

28. 01.2021г.- 189 години от рождението на Луис Карол, онлайн публикация

29.01.2021г.-161 години от рождението на Антон Павлович Чехов, онлайн публикация

05.02.2021г.- 15 години от смъртта на Павел Матев, онлайн публикация

05.02.2021г.- 101 години от рождението на Леда Милева, онлайн четене на произведения

07.02. 2021г.- 121 години от смъртта на Капитан Петко Войвода, онлайн публикация

14.02.2021г.- Трифон Зарезан-онлайн публикация по случай празника

15.02.2021г.-123 години от рождението на Дико Илиев, онлайн публикация

17.02.2021г.- Международен ден на доброто, раздаване на картички с послания на жителите на село Крушовица

19.02.2021г.-Обесването на Васил Левски-онлайн рецитал с участието на ученици от ОУ „Христо Ботев“ с. Крушовица

22. 02.2021г.- Международен ден на майчиния език, онлайн публикация

24.02.2021г.-Ден на розовата фланелка, раздаване на картички с послание на учениците от ОУ „Христо Ботев“ с. Крушовица

01.03.2020г.- „ Да посрещнем Баба Марта“- украсяване на парково пространство в центъра на с.Крушовица.

Изработка на 500 броя мартеници с лого „Аз обичам Крушовица“ за жителите на селото.

 Посещение на Баба Марта и подаряване на мартеница в ОУ „Христо Ботев“ с. Крушовица, Кметство-Крушовица и Клуб на пенсионера с. Крушовица;

01.03.2021г.- Ден на самодееца, онлайн поздрав

03.03.2020г.- Освобождението на България от турско робство- онлайн рецитал, „Опълченците на Шипка“

08.03.2020г- Международен ден на жената-с конкретни по темата облекла, самодейци подаряваха цвете на случайно минаващи дами в с. Крушовица, за да им честитят празника; онлайн рецитал

15.03.2021г.- Емилиян Станев-онлайн публикация

22.03.2021г.-Световен ден на поезията, онлайн четене на поезия

25.03.2021г.- Благовещение, онлайн публикация

01.04.2021г.- Ден на шегата, онлайн публикация, украсяване на парка в селото по случай Деня на шегата

02.04.2021г.- Международен ден на детската книга, четене на детски книжки в парка на селото, онлайн публикация

07.04.2021г.- Световен ден на здравето и Професионален празник на здравния работник в България, онлайн поздравителен адрес

14.04.2021г.- 200 години от рождението на Георги Раковски, онлайн публикация

19.04.2021г.- 158 години от рождението на Цветан Радославов, онлайн публикация

20.04.2021г.- 145 години от Априлското въстание, онлайн публикация

22.04.2021г.-Международен ден на Земята, оборка по улиците на с. Крушовица

23.04.2021г.- Международен ден на книгата и авторското право, онлайн четене

25.04.2021г.- пресъздаване на обичая Кумичане на брега на река Скът

29.04.2021г.- боядисване на Великденски яйца с децата от ОУ „Христо Ботев“ с. Крушовица

29.04.2021г.- международен ден на танца, онлайн публикация

11.05.2021г.- Празник на библиотекаря, онлайн публикация

17.05.2021г.- Алея на книгата пред Народно читалище „Просвета 1899“

24.05.2021г-Ден на българската писменост и култура, тематична публикация, онлайн поздрав, позициониране на буквите от азбуката в парковото пространство пред НЧ „Просвета 1899“, публикуване на интервюта с бивши и настоящи учители по случай празника

01.06.2020.-Ден на детето-онлайн поздрав във Фейсбук страницата на НЧ „ Просвета 1899“ с. Крушовица , организиране на празник с аниматори за всички деца на село Крушовица, почерпка

02.06.2021г.- онлайн публикация по случай 2 юни- Ден на Христо Ботев

10.06.2021г.- Спасовден- селищен празник на село Крушовица, онлайн поздрав

24.06.2021г.- Еньовден- пресъздаване на обичая, наливане на мълчана вода, Еньова буля, с участието на самодейците при НЧ „Просвета 1899“ с. Крушовица, записване на късометражен филм

08.07.2021г.- Зажънване- пресъздаване на обичая в нивята на с. Крушовица, зажънване на първи сноп и благословия за богата реколта , с участието на самодейците при НЧ „Просвета 1899“ с. Крушовица, записване на късометражен филм

01.06-23.08.2020г.-Летни занимания-ежедневно летни занимания с деца в с. Крушовица, четене на открито, рисуване, моделиране, кулинарни занимания /по план/

09.07.2021г.- 171 години от рождението на Иван Вазов, онлайн публикация

19.07.2021г.-184 години от рождението на Васил Левски,тематичен кът, онлайн публикация

30.07.2021г.- 70 години от смъртта на Асен Разцветников, онлайн публикация

12.08.2021г.- Международен ден на младежта, онлайн публикация, летни занимания и игри с награди

16.08.2021г.- Световен ден на думата Обичам те, раздаване на картички с послание на жителите на селото

21.08.2021г.-119 години от рождението на Ангел Каралийчев, тематична онлайн публикация

15.09.2021г.-Откриване на новата 2020-2021 учебна година в Основно училище „Христо Ботев” с. Крушовица; поздравителен адрес за учители и ученици от името на ръководството при НЧ „Просвета 1899” с. Крушовица

17.09.2021г.- 123 години от рождението на Христо Смирненски, тематична онлайн презентация

01.10.2021г.-Международен ден на възрастните хора, онлайн поздрав; поздравителен адрес от името на ръководството на НЧ „Просвета 1899” с. Крушовица, раздаване на картички с послание на жителите на село Крушовица, онлайн презентация

05.10.2021г. - Международен ден на учителя,онлайн поздравителен адрес от името на ръководството на НЧ „Просвета 1899” с. Крушовица

08.10.2021г.- 72 години от смъртта на Ран Босилек, тематична онлайн публикация

11.10.2021г.- Седмица на четенето, четене на литературни произведения с децата от ОУ „ Христо Ботев“ с. Крушовица и децата от ДГ Незабравка база Здравец с. Крушовица

29.10.2021г.-107 години от смъртта на Пейо Яворов, онлайн публикация

01.11.2021г.-Ден на народните будители- онлайн рецитал

02.11.2021г.- 124 години от рождението на Асен Разцветников, тематична онлайн публикация

18.11.2021г. – 194 години от рождението на Петко Рачов Славейков, онлайн презентация

21.11.2021г. – Ден на християнското семейство, онлайн поздрав по случай празника, онлайн презентация

24.11.2021г.- 195 години от рождението на Карло Колоди; тематична онлайн презентация

30.11.2021г.- Андреевден- онлайн презентация

01.12.2021г.- Поставяне на Пощенската кутия за писма до Дядо Коледа пред Народно читалище „Просвета 1899” с. Крушовица

03.12.2021г.- Международен ден на хората с увреждания, онлайн поздрав

07.12.2021г.-112 години от рождението на Никола Вапцаров, тематична онлайн презентация

16.12.2021г.- организиране на конкурс „ Моето коледно послание“ за ръчно изработени детски коледни картички

24.12.2021г.- онлайн поздрав от настоятелството при НЧ „Просвета 1899“ по случай коледните и новогодишни празници

29.12.2021г.- Определяне на победителите в конкурс „ Моето коледно послание“ за ръчно изработени детски коледни картички

Читалищното Настоятелство и екипът ще продължат да работят за разширяване на кръга от партньори от различни културни институти, НПО, учебни заведения, за привличане на нови приятели и разработване на проекти и програми, обезпечаващи материалната база и дейността на читалището. Ще продължим да създаваме качествени конкурентноспособни културни продукти и ще ги презентираме. Читалище “Просвета 1899” е магическо място, където хората могат свободно да общуват и да се занимават с творчество. Тук всеки може да намери път за изява и да реализира онази част от себе си, която е останала в сянка поради обстоятелствата на живота. Във времето в което ни се налага да живеем читалищната институция се утвърждава все повече като ангажирана страна освен за културния живот и за социалния.

Настоящата информация е приета с Протокол №6 от 01.02.2021 год. от ЧН при НЧ „Просвета 1899“ с.Крушовица.

 Председател на ЧН при НЧ

 „Просвета 1899“ с.Крушовица:

 Цв.Дамянова